מחוזות פדרליים של רוסיה

רוסיה מחולקת לשמונה מחוזות פדרליים (רוסית: федера́льный о́круг), כאשר מבחינה גאוגרפית חמישה מחוזות פדרליים נמצאים באירופה ושלושה באסיה.
המחוזות
 698x698px|מרכז № שם מחוז שטח(בק"מ רבוע) מספר סובייקטים מרכז אדמיניסטרטיבי העיר הגדולה ביותר צמיחה תמ"ג במיליארדי רובלים.(2014) 1 המחוז הפדרלי המרכזי 650205 18 מוסקבה  2 המחוז הפדרלי הצפון-מערבי 1686972 11 סנקט פטרבורג  5915 3 המחוז הפדרלי הדרומי 447821 8 רוסטוב על הדון קרסנודאר  3920 4 המחוז הפדרלי של צפון קווקז 170439 7 פיאטיגורסק מחצ'קלה  1587 5 המחוז הפדרלי של הוולגה 1036975 14 ניז'ני נובגורוד קאזאן  9171 6 המחוז הפדרלי של אורל 181849 6 יקטרינבורג  8002 7 המחוז הפדרלי הסיבירי 5144953 12 נובוסיבירסק  6107 8 המחוז הפדרלי של המזרח הרחוק 6169329 9 ולדיווסטוק חברובסק  3223

בעבר נכלל גם המחוז הפדרלי של קרים (2014–2016)

הקמה
החלוקה למחוזות הפדרליים התבצעה במאי 2000 בהוראתו של הנשיא ולדימיר פוטין, וזאת כחלק מתוכנית רחבה יותר שנועדה לחזק את השליטה הפדרלית ולהקטין את כוחו של השלטון המקומי.

ב-19 בינואר 2010 הוקם המחוז הפדרלי של צפון קווקז תוך הקטנת שטח של המחוז הפדרלי הדרומי.

ב-21 במרץ 2014 הוקם בצו הנשיאותי של הנשיא פוטין המחוז הפדרלי של קרים. ב-28 ביולי 2016 שטח המחוז הפדרלי הדרומי הורחב, כשהמחוז הפדרלי של קרים בוטל ומוזג לתוכו.

סמכות
המחוזות הפדרליים הם רמה של שלטון מקומי שנוצרה לנוחיות השלטון הפדרלי. מחוזות אלה לא מהווים מרכיב בפדרציה הרוסית. המרכיבים של הפדרציה הרוסית הם הסובייקטים הפדרליים בלבד.

כל מחוז פדרלי מכיל מספר "נתינים פדרליים" (רפובליקות, קראיים, אובלסטים ואוקרוגים). בראשו עומד שליח פדרלי הממונה על ידי הנשיא ומכונה "הנציג הנשיאותי במחוז הפדרלי". תפקידו לתאם ולפקח על פעולותיהן של הסוכנויות הפדרליות ומשרדי הממשלה בשטחי המחוז, אם כי בפועל סמכויותיו נרחבות הרבה יותר.

קישורים חיצוניים

הערות שוליים

*